فرانتس فێنوو

فرانتس فێنوو، هەروا ئیبراهیم فرانس فانۆ () نووسەر، دەروونناس و فەیلەسووفی ڕامیاریی سەدەی بیستەمی خەڵکی هیندیی ڕۆژاوا-فەڕەنسایە.  کارەکانی کاریگەری هەبوە لە بوارەکانی توێژینەوەی پاش-داگیرکاری، ڕەخنەکردنی تیۆری، و مارکسیزم. هاوکات وەک ڕۆشنبیرێک، فێنوو کەسێکی ڕادیکاڵی سیاسی، پان-ئەفریقی، و مارکسیستی مرۆڤدۆست بوو کە سەرقاڵ بوو بە کاریگەرییە دەروونیەکانی داگیرکاری، هەروەها کاریگەری هەڵوەشاندنەوەی داگیرکاری لەسەر مرۆڤ، کۆمەڵگا و ئاکارە کەلتوریەکانی.

بەدرێژایی کارکردنی وەک پزیشک و دەروونناسێک، فێنوو پشتیوانی دەکرد لە جەنگی سەربەخۆیی جەزائیر دژ بە فەرەنسا و ئەندامی بەرەی ئازادی نیشتیمانی جەزائیر بوو.

وتراوە کەوا فێنوو "کاریگەرترین بیرمەندی دژ بە کۆلۆنیالیزمی سەردەمی خۆی" بوە. زیاد لە پێنج دەیە، ژیان و کارەکانی فێنوو ئیلهامبەخش بوە بە بزووتنەوەی جیاوازی ئازادی نیشتیمانی لە فەلەستین، سری لانکا، باشووری ئەفریقا و ویلایەتە یەکگرتوەکانی ئەمریکا. 

فێنوو کاریگەری هەبوە لەسەر عەلی شەریعەتی، ستیڤ بیکۆ لە ئەفریقای باشوور، ماڵکۆم ئێکس و هەروەها چێ گیڤارا (جیڤارا) لە کووبا.

 ئەمەش ببینە 
 پێرستی نووسەران بە زمانی فەڕەنسی

 پێڕست 

پۆل:نووسەرانی جەزائیری
پۆل:مەرگەکان بە شێرپەنجەی خوێن
پۆل:فەیلەسووفانی فەڕەنسی
پۆل:نووسەرانی مارکسیست
پۆل:لەدایکبووانی ١٩٢٥
پۆل:مردووانی ١٩٦١
پۆل:فەیلەسووفانی فەڕەنسیی سەدەی ٢٠ەم
پۆل:نووسەرانی فەڕەنسیی سەدەی ٢٠ەم
پۆل:بیردۆزە مارکسییەکان